armvectores/hy_wikipedia_2023 huggingface dataset:
Բարեգործության միջազգային օր

Բարեգործության միջազգային օր, նշվում է սեպտեմբերի 5-ին։ Այն հռչակվել է Միավորված Ազգերի Կազմակերպության կողմից 2012 թվականին։


== Պատմություն ==

2011 թվականին հունգարացիները առաջարկեցին Մայր Թերեզայի մահվան օրը նշել որպես բարեգործության օր։ Մայր Թերեզան դասվել է կաթոլիկ սրբերի շարքը։ Նա 1979 թվականին ստացել է Խաղաղության Նոբելյան մրցանակ։ Մայր Թերեզայի ծավալած գործունեությունը ոգեշնչող օրինակ է եղել և շատերին միավորել անշահախնդրորեն բարի գործեր անելու, աջակցելու, նվիրելու, նվիրվելու գաղափարների ու գործերի շուրջ։
2012 թվականի դեկտեմբերի 17-ին՝ ՄԱԿ-ի Գլխավոր վեհաժողովի 67-րդ նստաշրջանի ընթացքում, Հունգարիայի  առաջարկով, ընդունվում է բանաձև և սեպտեմբերի 5-ը հռչակվում որպես Բարեգործության միջազգային օր։ Որոշումը 44 երկրների կողմից հավանության է արժանացել 2013-ի մարտի 7-ին։


== Ինչպես է նշվում ==

Սկսած 2012 թվականից՝  սեպտեմբերի 5-ը աշխարհի տարբեր կողմերում նշվում է որպես Բարեգործության միջազգային օր։ Կազմակերպվում են  տարբեր միջոցառումներ, օրինակ՝ ռեստորաններից առաջացած հասույթն ուղղվում է բարեգործությանը , կարիքավորներին օգնություն է բաժանվում։  2014 թվականին որպես բարեգործության խորհրդանիշ՝ Բուդապեշտում, Ալբանիայի դեսպանի հրամանով,  կերտեցին Մայր Թերեզայի արձանը և այն նվիրեցին Բուդապեշտի քաղաքապետարանին։


== Ծանոթագրություններ ==


== Արտաքին հղումներ ==
«Official Website of the International Day of Charity» 
«The Secretary-General's message» 
https://www.un.org/en/events/observances/
Section 1.
Section 2.
Եթե իմ վերջին հայացքը մնա...

«Եթե իմ վերջին հայացքը մնա...», Հովհաննես Թումանյանի բանաստեղծությունից՝ գրված 1890 թվականին։


== Պատմություն ==
Հովհաննես Թումանյանն այս բանաստեղծությունը գրել է 1890 թվականի ապրիլի 1-ին, ինչպես թվագրված է առաջին հրատարակությունում։
Ըստ Տ․ Փիրումյանի հուշերի՝ այս բանաստեղծության  ներշնչանքի աղբյուրը եղել է մի ծանոթ աղջիկ, որին երկար ժամանակ սիրել է բանաստեղծը։
Ինքնագիրը չի պահպանվել։
Առաջին անգամ տպագրվել է Մոսկվայում՝ 1890 թվականին լույս տեսած Հովհաննես Թումանյանի բանաստեղծությունների առաջին հատորում (էջ 83)։ Այնուհետև՝ Երևանում 1940-1934 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 32)։
Արտատպվում է Մոսկվայում՝ 1890 թվականին լույս տեսած Հովհաննես Թումանյանի բանաստեղծությունների առաջին հատորից։


== Ծանոթագրություններ ==
Նատրիումի օկտամոլիբդատ

Նատրիումի օկտամոլիբդատ, անօրգանական միացություն, կազմված նատրիումական աղից և պղնձամոլիբդենային թթվից, ընդհանուր ֆորմուլան՝ Na2Mo8O25, անգույն բյուրեղների տեսքով, չի լուծվում ջրում, ձևավորում է բյուրեղահիդրատ։


== Ֆիզիկական հատկություններ ==
Նատրիումի օկտամոլիբդատը ձևավորում է անգույն բյուրեղներ։
Ջրում չի լուծվում։
Ձևավորում է բյուրեղահիդրատ՝ Na2Mo8O25•4H2O, ջուրը 160-180 °C ջերմաստիճանում գոլորշիանում է։


== Գրականություն ==
Справочник химика / Редкол.։ Никольский Б.П. и др.. — 3-е изд., испр. — Л.։ Химия, 1971. — Т. 2. — 1168 с.
Շպրեվալդհայդե

Շպրեվալդհայդե (գերմ.՝ Spreewaldheide), կոմունա Գերմանիայի Բրանդենբուրգի հողատարածքում։ Գտնվում է Դամե Շպրևալդ շրջանի կազմում։ Բնակչությունը կազմում է 544 մարդ (ըստ 2010 թվականի դեկտեմբերի 31-ի)։ Տարածքը կազմում է 35,99 կմ²։ Փոստային ինդեքս՝ 12 0 61 470։


== Ծանոթագրություններ ==
(2144) Մարիետա

(2144) Մարիետա (անգլ.՝ Marietta), աստերոիդ աստերոիդների հիմնական գոտում։ Հայտնաբերվել է 1975 թվականի հունվարի 18-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,875444 ա. մ., առավելագույնը մոտենում է 2,6971 ա. մ. հեռավորության վրա և հեռանում 3,0538 ա. մ.։ Արեգակի շուրջ մեկ ամբողջական պտույտ է կատարում 1780,97 երկրային օրվա ընթացքում, իր ուղեծրով շարժվելով միջինում 0,202137 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2144) Մարիետա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ապֆելթրախ

Ապֆելթրախ (գերմ.՝ Apfeltrach), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 960 մարդ (դեկտեմբերի 31, 2010)։ Զբաղեցնում է 15,03 կմ² տարածք։ Պաշտոնական կոդ՝ 09 7 78 113։


== Ծանոթագրություններ ==


== Արտաքին հղումներ ==
Պաշտոնական կայք
Ալթայիտ

Ալթայիտ, միներալ տելուրիդների խմբից։ Համակարգը խորանարդային է։


== Հատկություններ ==
Գույնը՝ սպիտակ, դեղնավուն երանգով, փայլը՝ մետաղային։ Կարծրությունը՝ 3, խտությունը՝ 8200 կգ/մ³։


== Տարածում ==
Հանդիպում է բնածին տելուրի, ոսկու, արծաթի, գալենիտի, սֆալերիտի և պիրիտի հետ (Ալթայ, Կենտրոնական Ղազախստան և այլն)։ ՀԽՍՀ–ում պատահում է Ղափանի, Զոդի, Մեղրաձորի հանքավայրերում։


== Ծանոթագրություններ ==
Լևոն Հայրապետյան (ֆուտբոլիստ)

Անվան այլ կիրառումների համար տե՛ս՝ Լևոն Հայրապետյան (այլ կիրառումներ)Լևոն Հայրապետյան (ապրիլի 17, 1989(1989-04-17), Երևան, Հայկական ԽՍՀ, ԽՍՀՄ և Erewan), հայ ֆուտբոլիստ է և հիմա Հայաստանի ֆուտբոլի ազգային հավաքականում խաղում է որպես պաշտպան։ Նրա հայրը Սոս Հայրապետյանն է, ով արժանացել է օլիմպիական մեդալի՝ մականախաղ մարզաձևում։ Ներկա պահին հանդես է գալիս չեխական Պրշիբրամի կազմում։


== Ակումբային կարիերան ==
Հայրապետյանն իր առաջին քայլերը ֆուտբոլում կատարել է Գերմանական ակումբում՝ Համգուրգում։ Սկզբում նա խաղացել է Բրեմֆեյլդեր 1945 սիրողական ակումբում, որից հետո տեղափոխվել է Համբուրգ։ Պրոֆեսիոնալ կարիերան սկսել է Համբուրգի երկրորդ կազմում անցկացնելով 7 խաղ։ 2010 թվականին Փյունիկի հետ նվաճել է Հայաստանի Բարձրագույն լիգայի գավաթը։ Իսկ արդեն 2014 թվականին, նա պայմանագիր է կնքել չեխական Պրշիբրամի հետ։


== Միջազգային կարիերան ==
Սկզբում Հայրապետյանը խաղացել է Հայաստան Մ-19ում, հետո Հայաստան Մ-21ում։
2011 թվականի փետրվարի 9-ին նա նշեց իր նորամուտը Հայաստանի ֆուտբոլի ազգային հավաքականում, Վրաստանի դեմ ընկերական խաղում։ 2012 թվականին Բուլղարիայի դեմ խաղում նա լուրջ վնասվածք ստացավ և վիրահատվեց Մյունխենում։ Ապաքինվելուց հետո նա վերադարձավ խաղադաշտ և ԱՄԷի դեմ խաղում խփեց իր առաջին գոլը ազգային հավաքականի համար։


== Կենսագրություն ==
Լևոնը Սոս Հայրապետյանի որդին է։ Դեռ փոքր տարիքից Լևոնին հայրը օգնել է ֆուտբոլային կարիերայի հարցում։ Հայրապետյանը ունի նաև գերմանական քաղաքացիություն։


== Նվաճումներ ==
 Փյունիկ

Հայաստանի բարձրագույն լիգա - 2010
Ռաջա Նայնգոլան

Ռաջա Նայնգոլան (ինդոն.՝ Radja Nainggolan, մայիսի 4, 1988(1988-05-04), Անտվերպեն, Ֆլանդրիա, Բելգիա), բելգիացի կիսապաշտպան, հանդիսանում է իտալական Ինտեր ակումբի ֆուտբոլիստ։


== Կենսագրություն ==
Ռաջա Նայնգոլանը ինդոնեզական բատակ Մարիանի որդին է, ով ծագումով Ինդոնեզիայի Բալի կղզուց է, և բելգիացի մոր՝ Լիզայի որդին։ Ռաջան քրոջ՝ Ռիանայի երկվորյակ եղբայրն է։ Երբ Ռաջան 6 տարեկան էր, նրա հայրը հետ գնաց Ինդոնեզիա, որպեսզի շարունակի իր բիզնեսը Դենպասարում։
Նայնգոլանը իր երիտասարդական կարիերան սկսել է Ժերմինալ Բեերսհոթ ակումբում, որտեղից տեղափոխվել է իտալական Սերիա B-ն ներկայացնող Պյաչենցա ակումբը։ 2006 թվականի մայիսի 28-ին Նայնգոլանը իր առաջին հանդիպումը անցկացրեց ավագ թիմի կազմում, մրցակիցը Արեցցոն էր, հանդիպումը ավարտվեց հակառակորդ թիմի հաղթանակով 2։ 3 հաշվով, դրանից հետո ֆուտբոլիստը ևս 3 և կես մրցաշրջան անցկացրեց Պյաչենցայում, որտեղ անցկացրած 74 խաղում դարձավ 4 գոլի հեղինակ։
2018 թվականի հունիսի 26-ին Նայնգոլանը 38 միլիոն եվրոյի դիմաց տեղափոխվեց Ինտեր։ Պայմանագիրը նախատեսված է մինչև 2022 թվականի հունիս։


== Արտաքին հղումներ ==
Պրոֆիլը goal.com-ում Archived 2010-02-15 at the Wayback Machine.
Պրոֆիլը asroma.it-ում Archived 2014-01-11 at the Wayback Machine.
Վիճակագրությունը soccerway.com-ում
Վիճակագրությունը National Football Teams-ում
Պրոֆիլը aic.football.it-ում


== Ծանոթագրություններ ==
Արսեն Պետրոսյան (մարզիկ)

Արսեն Ալբերտի Պետրոսյան (նոյեմբերի 11, 1958(1958-11-11), Կապան, Հայկական ԽՍՀ, ԽՍՀՄ), հայ թեթև ատլետ, Կապանի աթլետիկայի մասնագիտացված մանկապատանեկան մարզադպրոցի տնօրեն, ՀՀ վաստակավոր մարզիչ։


== Կենսագրություն ==
Ծնվել է 1958 թվականին Սյունիքի մարզի Կապան քաղաքում, բանվորի ընտանիքում։ 1976 թվականին ավարտել է Կապանի Հունան Ավետիսյանի անվան միջնակարգ դպրոցը։ 1977-1979 թվականներին ծառայել է  խորհրդային բանակում։ 1981 թվականին ընդունվել և 1986 թվականին ավարտել է  Ֆիզիկական կուլտուրայի հայկական պետական ինստիտուտը։
Պատանեկան տարիներից զբաղվել է  սպորտով, հատկապես թեթև աթլետիկայով։
15 տարեկանից ընդգրկվել է ՀՀ աթլետիկայի պատանիների, ապա երիտասարդների ու մեծահասակների հավաքականների  կազմում։ Բազմիցս եղել է  ՀՀ աթլետիկայի պատանիների, երիտասարդների և մեծահասակների հաղթող և մրցանակակիր, մասնակցել  է համամիութենական մրցումների և գրավել մրցանակային տեղեր։  1984 թվականից անցել է մարզչական գործունեության։ 2004 թվականին  նշանակվել է  Կապան քաղաքի  աթլետիկայի մասնագիտացված մանկապատանեկան մարզադպրոցի տնօրեն։


== Մարզչական նվաճումներ ==
Մարզչական գործունեության ընթացքում ունեցել է մեծ հաջողություններ՝

Խորհրդային Միության պատանիների չեմպիոն՝ Մարատ Սարգսյան (1991)
ԱՊՀ ժողովուրդների սպարտակիադայի չեմպիոն՝ Մերուժան Սարգսյան, (1995)
Միջազգային պատանեկան խաղերի չեմպիոն՝ Հայկանուշ Բեկլարյան, (ԱՄՆ, Քլիվլենդ, 2004)
Եվրոպայի պատանիների առաջնություն՝ 3-րդ տեղ, աշխարհի պատանիների առաջնություն՝ 4-րդ տեղ՝ Հայկանուշ Բեկլարյան, (2005)
Եվրոպայի ավագ տարիքի պատանիների առաջնություն՝ 1-ին տեղ, Լևոն Աղասյան, (Իտալիա, 2013)
Լևոն Աղասյանը, Կապանից առաջինը լրացնելով միջազգային կարգի սպորտի վարպետի նորման, իրավունք  ստացավ և մասնակցեց Ռիո դե Ժանեյրոյի օլիմպիական խաղերին, (2016)
Աշխարհի ավագ տարիքի պատանիների առաջնություն՝ 4-րդ տեղ, Արամայիս Սարգսյան, (2018 )


== Պարգևներ ==
Սպորտի բնագավառում ունեցած վաստակի,ակտիվ գործունության և ներդրած ավանդի համար պարգևատրվել է  տարբեր պատվոգրերով և շնորհակալագրերով՝

Հայաստանի Հանրապետության վաստակավոր մարզիչ (2002)
Կապան քաղաքի  75-ամյակի   առթիվ՝ «Կապան» ոսկե մեդալ (2013)
ՀՀ սպորտի և երիտասարդության հարցերի նախարարի կողմից շնորհվել է Ֆիզիկական կուլտուրայի և սպորտի պատվավոր աշխատողի կոչում (2018)


== Ընտանիք ==
Ամուսնացած է, ունի 2 զավակ՝ ուստր և դուստր։


== Ծանոթագրություններ ==


== Աղբյուրներ ==
Վաստակած կոչում
ԳՆԱՀԱՏՎԵՑ ՎԱՍՏԱԿԱՎՈՐ ՄԱՐԶԻՉԸ
Կապանի աթլետիկայի մասնագիտացված մանկապատանեկան մարզադպրոցի արխիվ
Ֆանանո

Ֆանանո (իտալերեն՝ Fanano), կոմունա Իտալիայում։ Գտնվում է Էմիլիա Ռոմանիա մարզի Մոդենա գավառում։
Բնակչությունը կազմում է 2930 մարդ (2008), բնակչության խտություն՝ 33 մարդ/կմ²։ Զբաղեցնում է 89,92 կմ² մակերես։ Փոստային ինդեքս՝ 41021։ Հեռախոսային կոդ՝ 0536։
Կոմունայի հովանավորն է Հռոմի պապ Սուրբ Սիլվեստր I-ը։ Տոնը նշվում է դեկտեմբերի 31-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Պսիքե

Պսիքե (հին հունարեն՝ Ψυχή՝ «հոգի», «շնչառություն»), հին հունական դիցաբանության մեջ մարդկային հոգու, շնչի անձնավորում։ Սովորաբար պատկերվում է թիթեռնիկի կամ էլ թիթեռնիկի թևեր ունեցող աղջկա տեսքով։ Հոգու այդպիսի պատկերումներ երևան են եկել միայն մ.թ.ա. 5-4 դդ.։ Հնագույն ժամանակներում հոգին պատկերացրել են թռչնի, ծխի կամ գոլորշու տեսքով, որը հեռանում է մարդուց նրա մահից հետո։ Չնայած հոգու մասին առաջին գաղափարը հանդիպում է սկսած Հոմերոսից՝ Պսիքեի մասին լեգենդը մշակվել է միայն Ապուլեոսի «Փոխակերպություններ» («Ոսկե էշը») գրքում, որտեղ նա միացրել է Պսիքեի մասին զանազան առասպելները, ընդ որում, տառապող հոգու մոտիվը միահյուսելով տարբեր ժողովուրդների մոտ լայնորեն տարածված հիասքանչ փեսացուի մասին հեքիաթային սյուժեին։


== Երաժշտության մեջ ==
Ժան Բատիստ Լյուլլի, «Պսիքե» օպերան (քնարական ողբերգություն), լիբրետտոյի հեղինակ՝ Թոմ Կորնել (1678)
Ֆրանկ Սեզար, «Պսիքե» օրատորիա երգչախմբի և սիմֆոնիկ նվագախմբի համար
«Պսիքե» խումբ
Massive Attack, «Psyche» տեսահոլովակ


== Աստղագիտության մեջ ==
Դիցաբանական կերպարի անունով է կոչված Փսիքե (16) աստերոիդը՝ հայտնաբերված 1852 թ.։


== Ծանոթագրություններ ==


== Արտաքին հղումներ ==

Психея в «Энциклопедии античной мифологии» Archived 2013-08-16 at the Wayback Machine. (ռուս.)
Գանմեն (ֆիլմ, 2015)

«Գանմեն» (անգլ.՝ The Gunman), սուրսյուժետային մարտաֆիլմ, որի ռեժիսորն է Պիեռ Մորելը։ Նկարահանվել է Ժան Պատրիկ Մանշետի «Դիրք պառկած հրաձիգի համար» (ֆր.՝ La Position du tireur couché) վեպի հիման վրա։ Գլխավոր դերերում խաղում են Շոն Փենը և Իդրիս Էլբան։ Ֆիլմի պրեմիերան ԱՄՆ֊ում տեղի է ունեցել 2015 թվականի մարտի 20-ին, իսկ Ռուսաստանում ֆիլմը էկրան է բարձրացել 2015 թվականի հունիսի 18֊ին։


== Սյուժե ==
Ջիմ Թերի (Շոն Փեն) անունով միջազգային գործակալը դավաճանում է այն կազմակերպությանը, որում նա աշխատում է, և հիմա նա ստիպված փախչել Եվրոպայով մեկ։


== Դերերում ==


== Ստեղծում ==


=== Աշխատանքներ ===
2013 թվականի հունվարին պարզ դարձավ, որ մարտաֆիլմեր նկարող ֆրանսիացի ռեժիսոր Պիեռ Մորելը բանակցություններ է վարում Շոն Փենի հետ նոր ֆիլմ նկարելու վերաբերյալ, որպեսզի վերջինս ստանձնի գլխավոր դերը։ 2013 թվականի մայիսին Deadline.com-ը հաղորդեց, որ Խավիեր Բարդեմը կխաղա «Գանման»-ում։ Հունիսին արդեն պարզ դարձավ, որ ֆիլմում նկարահանվելու է նաև Իդրիս Էլբան, ով կխաղար Ինտերպոլի հատուկ գործակալ֊օպերաշխատող։ Նաև հունիսին Deadline.com կայքը հայտնեց, որ Ռեյ Ուինստոնը միացել է ֆիլմի դերասանական կազմին և կխաղա վարձկան մարդասապանի ուսուցչի դերը։


=== Նկարահանումներ ===
Ֆիլմի նկարահանումները անցկացվել են Բարսելոնայում և Լոնդոնում։


== Ծանոթագրություններ ==


== Արտաքին հղումներ ==
««Ганмен»»(անգլ.) ֆիլմը allmovie կայքում:
Կարլայլ Յունայթեդ

Կարլայլ Յունայթեդ (անգլ.՝ Carlisle United F.C.), անգլիական պրոֆեսիոնալ ֆուտբոլային ակումբ Կարլայլից։ Հիմնադրվել է 1904 թվականին։
Իմ անունը

Իմ անունը  (հանգըլ՝  마이 네임, կոր. նոր ռոմ.՝ Mai Neim), հարավկորեական հեռուստասերիալ է ռեժիսոր Կիմ Ջին-մինի կողմից։ Գլխավոր դերերում՝ Հան Սո Հին, Պարկ Հի Սուն և Ան Բո-հյուն։ Սերիալը պտտվում է մի կնոջ շուրջ, ով միանում է ավազակախմբին՝ վրեժ լուծելու իր հոր մահվան համար, այնուհետև քողարկվում է որպես ոստիկան։ Ութից երեք սերիաները ցուցադրվել են Բուսանի 26-րդ միջազգային կինոփառատոնում՝ նորաստեղծ «Էկրանի վրա» բաժնում, 2021 թվականի հոկտեմբերի 7-ին։ Այն թողարկվել է Netflix-ում 2021 թվականի հոկտեմբերի 15-ին։


== Սինոփսիս ==
Հոր սպանությունից հետո Հան Սո-հին վրեժխնդիր է լինում, վստահում է մի հզոր, հանցագործների ղեկավարի և նրա ղեկավարությամբ մտնում ոստիկանական ուժեր։


== Դերեր ==


==== Գլխավոր կերպարներ ====
Հան Սո-հինը Յուն Ջի-վու դերում / Օ Հյե ՋինԴոնգչոնի անդամ, ով ներթափանցում է ոստիկանական ուժեր որպես Օ Հյե Ջին՝ վրեժ լուծելու իր հոր սպանության համար։

Ան Բոհյունը  Ջոն Պիլ Դոյի դերումԻնչագ մետրոպոլիտեն ոստիկանության գործակալության թմրամիջոցների դեմ պայքարի բաժնի հետախույզ, ով դառնում է Հյե-Ջինի գործընկերը այն բանից հետո, երբ նա միանում է ստորաբաժանմանը։ Սկզբում չէր սիրում Ջի-վուին, քանի որ նա փչացրեց իրենց կազմած օպերացիան, որը պլանավորում էր 6 ամիս։ Ի վերջո սիրահարվեց Ջի-վուին, բայց սպանվեց Մու-ջինի կողմից նրա աչքի առաջ։

Պարկ Հի Սուն Չոյ Մու-ջինի դերումԴոնգչեոնի ղեկավարը, որը Կորեայի ամենամեծ թմրանյութերի ցանցն է։ Նա վստահում է Ջի-վուին, ով իր լավագույն ընկերոջ դուստրն է։


==== Երկրորդական կերպարներ ====
Կիմ Սանգ Հոն Չա Գի-հոյի դերումԻնչագ մետրոպոլիտեն ոստիկանության գործակալության թմրամիջոցների դեմ պայքարի բաժնի ղեկավար, ով երդվել է տապալել Դոնգչոնին նախքան թոշակի անցնելը։

Լի Հակ Ջունը Յունգ Թաե-Ջուի դերումԴոնգչեոնի անդամ։ Նա Մու-ջինի ամենավստահելի կամակատարն է։

Չանգ Ռյուլը Դո Գանգ Ջեեի դերումԴոնգչոնի նախկին անդամ։Նա երդվում է վրեժ լուծել կազմակերպության դեմ այն բանից հետո, երբ հեռացվել է Ջիվուին բռնաբարելու փորձի համար, երբ նա պարտվեց նրան մրցախաղում։

Յուն Կյունգ-հոն Յուն Դոնգ Հունի դերումՋի-վուի հայրը և Մու-ջինի մտերիմ ընկերը, ում սպանությամբ սկսում է Ջի-վուի վրեժխնդրության ճանապարհը։


== Սերիաներ ==


== Բնօրինակ սաունդթրեք ==


== Պարգևատրումներ ==


=== Մրցանակներ ===


=== Ցուցակ ===


== Ծանոթագրություններ ==


== Արտաքին հղումներ ==
«Իմ անունը»(անգլ.) ֆիլմը Internet Movie Database կայքում
Լա Բրիգ

Լա Բրիգ (ֆր.՝ La Brigue), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Նիցցա շրջանի Կոնտ կանտոնում։ Մինչև 2015 թվականի մարտը կոմունան վարչականորեն ընդգրկված էր Սեն Մարտեն Վեզյուբի կանտոնի կազմում (Նիցցա շրջան)։
Կոմունայի տարածքը կազմում է 91.77 կմ², բնակչությունը՝ 630 մարդ (2006) աճի միտումով։ 726 մարդ (2012), բնակչության խտությունը՝ 9.7 մարդ/կմ²։


== Բնակչություն ==
Կոմունայի բնակչությունը 2011 թվականին կազմել է 734 մարդ, 2012 թվականին՝ 726 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան)428 բնակիչներից 251-ը եղել են տնտեսապես ակտիվ, 177-ը՝ ոչ ակտիվ (ակտիվության գործակիցը կազմել է 58.6 %, 1999 թվականին եղել է 58.5 %: Աշխատունակ տարիքի 251 ակտիվ բնակիչներից աշխատում էին 231-ը (134 տղամարդ և 97 կին), 20 հաշվառված էին որպես գործազուրկ (7 տղամարդ և 13 կին)։ Աշխատունակ տարիքի 177 ոչ ակտիվ բնակիչներից 24-ը եղել են աշակերտներ կամ ուսանողներ, 57-ը՝ թոշակառուներ, իսկ 96-ը՝ ոչ ակտիվ են եղել այլ պատճառներով.:
2010 կոմունայում հաշվառված են եղել 275 հարկատու տնային տնտեսություններ, որտեղ ապրում էր 507.5 մարդ։ Մեկ հարկատուին բաժին ընկնող շահույթը կազմել է 16 հազար 237 եվրո.:


== Ծանոթագրություններ ==
Ռուսկո-Օսինովսկի

Ռուսկո-Օսինովսկի (ռուս.՝ Русско-Осиновский), խուտոր Ռուսաստանի Վոլգոգրադի մարզի Ֆրոլովսկի շրջանի կազմում։
Բնակչությունը վերջին գրանցված տվյալներով կազմում էր 70 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Համադասարանցիները 2 (ֆիլմ, 2013)

«Համադասարանցիները 2» (անգլ.՝ Grown Ups 2), ամերիկյան կատակերգական ֆիլմ ռեժիսոր Դենիս Դուգանի կողմից (գլխավոր դերում Ադամ Սենդլեր), 2010 թվականի Համադասարանցիներ ֆիլմի շարունակությունը։


== Սյուժե ==
Լենի Ֆյոդորը իր ընտանիքի հետ գնում է փոքրիկ քաղաքը, որտեղ նա և իր ընկերները մեծացել են։ Դեպքը տեղի է ունենում ամառային արձակուրդների ժամանակ։ Լենի պատրաստվում է երեկոյան խնջյույք կազմակերպել, իսկ Մարկուսի մոտ ժամանում է նրա հասուն որդին, կարճ ասած Մարկուսը վախենում է։ Ֆիլմի ընթացքում Լենին իմանում է, որ իր կինը հղի է։ Լենի ավագ տղան սիրահարված է դպրոցի ամենագեղեցիկ աղջկա վրա, բայց ոչ մի կերպ չի կարողանում խոստովանել նրան։ Վերադառնում է Լենիի հին սերը և նա կարծում է, թե նրանց միջև դեռևս հարաբերություններ մնացել են։ Իր և հին ընկերների տեղի է ունենում թյուրիմացություն. նրանք բախվում են երիտասարդ ուսանողների հետ։ Ֆիլմի վերջում Լենին հակահարված է հասցնում իր հին թշնամուն՝ Թոմի Կավանին, որը նրանից վախենում էր դեռևս դպրոցական հասակում։


== Դերերում ==


== Ծանոթագրություններ ==


== Արտաքին հղումներ ==
www.sonypictures.com/movies/grownups2/ Համադասարանցիները 2 (ֆիլմ, 2013). պաշտոնական կայք
Համադասարանցիները 2 cult.am կայքում(չաշխատող հղում)
«Grown Ups 2»(անգլ.) ֆիլմը Box Office Mojo  կայքում
Համադասարանցիները 2 (ֆիլմ, 2013)(անգլ.) ֆիլմը Rotten Tomatoes կայքում
Համադասարանցիները 2 worstpreviews.com կայքում Archived 2015-02-18 at the Wayback Machine.
Համադասարանցիները 2 worstpreviews.com կայքում Archived 2015-02-18 at the Wayback Machine.
Պժնկերտ Ներքին

Պժնկերտ Ներքին, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սաթե ամրոցը

Սաթե ամրոց (ռուս.՝ Янтарный замок), նկարված մուլտիպլիկացիոն ֆիլմ, որը նկարահանել է ռեժիսոր Ալեքսանդրա Սնեժկո-Բլոցկայան 1959 թվականին։ Լիտվական «Յուրատե և Կաստիտիս» լեգենդի էկրանավորումն է։


== Սյուժե ==
Հեքիաթի սյուժեն մոտ է Սադկոյի մասին բիլինային։ Երիտասարդ ձկնորս Կաստիտիսը գնում է ծով, որպեսզի ձուկ որսա և զոհաբերի Պերկունաս աստծուն։ Ծովում նա հանդիպում է ծովային արքայադուստր Յուրատեին, որը Պերկունասի հարսնացուն էր։ Պերկունաս աստվածը փորձում է կայծակի միջոցով խորտակել ձկնորսի նավակը։ Յուրատեն փրկում է Կաստիտիսին և պատսպարում նրան սաթե դղյակում, որտեղ էլ ձկնորսը պարում և զվարճացնում է արքայադստերը։ Այդ ժամանակ Կաստիտիսի մայրը վշտանում էր գետի ափին։
Պալատական սուր-ձուկը, որին Յուրատեն իր դայակն էր կոչում, Պերկունասից վախենալու պատճառով որոշում է կործանել ձկնորսին և նրան պատմում է մոր մասին։   
Կատիտիլսը շտապում է տուն, սակայն ծովային խեցգետինը նրան տանում է օվկիանոսի խորքը և փորձում է սպանել։ Յուրատեն այդ մասին լսում է հավատարիմ ձկանից և նորից փրկում է իր սիրելին։ Նա համաձայնվում է նրա հետ գնալ ցամաք և մահկանացու դառնալ։ Կատաղած Պերկունասն ավերում է նրա սաթե ամրոցը և կայծակով սպանում է հենց իրեն` Յուրատեին։ Այդ ժամանակվանից ծովն ափ է նետում սաթի կտորներ։


== Հեղինակներ ==


== Տարբերություններ լեգենդից ==
Մուլտֆիլմում Յուրատեն մահանում է` պաշտպանելով Կաստիտիսին, իսկ ըստ լեգենդի Պերկունասն սպանում է գլխավոր հերոսին, իսկ Յուրատեին նա գամում է սաթե ամրոցի ավերակներին։
Լեգենդում Յուրատեն ուներ ծովահարսերի խումբ, իսկ ֆիլմում նրան ծառայում էին ձկները և ծովային այլ բնակիչներ։


== Վերաթողարկում ==
Մուլտֆիլմը DVD ձևաչափով վերաթողարկվել է «Սոյուզմուլտֆիլմ» ստուդիայի «Հեքիաթների աշխարհում. 4-րդ թողարկում» մուլտֆիլմերի հավաքածուում։


== Ծանոթագրություններ ==


== Գրականություն ==
Ֆիլմ-հեքիաթներ. սցենարներ նկարված մուլտֆիլմերի համար։ 7-րդ թողարկում, Մոսկվա, 1963, 220 էջ, 100.000 տպաքանակԲովանդակություն. Ս. Միխալկով` Չվերթ համար 13, Վ. Սուտեև` Տարբեր անիվներ, Յու. Կիրշոն` «Սպորտլանդիա», Մ. Պաշչենկո` Ջյաբժա, Ս. Միխալկով` «Համառ այծիկը», Ս. Ռունգե, Ա. Կումմա` «Երկաթե ընկերները», Մ. Վոլպին` «Կախարդված տղան», Ն. Նոսով` «Ֆւոնտիկն ու վարունգները», Ս. Սնեսարյով` «Սև կայմի վերջը», Լ. Բելոկուրով` «Լեգենդ մավրի կտակի մասին», Ն. Յուսուպով` «Ծննդյան օր», Ռ. Յանուշկևիչ` «Սաթե դղյակ»։


== Արտաքին հղումներ ==
Կադրեր «Սաթե ամրոց» մուլտֆիլմից
Invasion of Privacy (ալբոմ)

«Invasion of Privacy», ամերիկուհի ռեփեր Քարդի Բիի դեբյուտային ստուդիական ալբոմը, որը թողարկվել է 2018 թվականի ապրիլի 6-ին Atlantic Records լեյբլում։ Ալբոմի ձայնագրման աշխատանքներին մասնակցել են Migos խումբը, Chance the Rapper-ը, Kehlani-ն, SZA-ը, 21 Savage-ը, Ջեյ Բալվինը, Bad Bunny-ն և YG-ն։ Պրոդյուսերների շարքում եղել են Murda Beatz-ը, 30 Roc-ը, Boi-1da-ը, Vinylz-ը, Benny Blanco-ն, Frank Dukes-ը, Cassius Jay-ը և ուրիշներ։
Ալբոմը բարեհաճ քննադատությունների է արժանացել։ Ձայնապնակը առաջին հորիզոնականով դեպյուտ է կատարել Billboard 200 չարթում 255,000 վաճառված օրինակներով (որոնցից 103,000-ը «մաքուր» են)։ Ալբոմը նաև ԱՄՆ-ում երկու պլատինե հավաստագիր է ստացել։ Ալբոմին աջակցելու համար հինգ սինգլ է թողարկվել, որոնցից երկուսը («Bodak Yellow» և «I Like It») կարողացել են գլխավորել Billboard Hot 100 երաժշտական չարթը, դարձնելով նրան նման արդյունքներով պատմության մեջ առաջին ռեփերը։ Invasion Of Privacy ալբոմը դարձել է պատմության մեջ առաջին կանացի ալբոմը, որի բոլոր երգերը ԱՄՆ-ում հավաստագրումներ ունեն։ RIAA-ի տվյալներով, յուրաքանչյուր երգ ունի առնվազն ոսկե հավաստագրում (ավելի քան 500,000 օրինակ)։ Բազմաթիվ հրատարակչություններ ալբոմը ներառել են 2018 թվականի լավագույն եզրափակիչ երաժշտական ցուցակներում, իսկ Rolling Stone և Time ամսագրերը նույնիսկ այն առաջին հորիզոնականում են զետեղել։
Ձայնապնակը ստացել է «Գրեմմի» մրցանակ՝ «Լավագույն ռեփ ալբոմ» անվանակարգում և առաջադրվել է «Տարվա ալբոմ» անվանակարգում, իսկ «Be Careful» սինգլը առաջադրվել է «Լավագույն ռեփ կատարում» անվանակարգում։ Իսկ 2018 թվականին «Bodak Yellow» սինգլը առաջադրվել է «Լավագույն ռեփ կատարում» և «Լավագույն ռեփ ստեղծագործություն» անվանակարգերում։


== Պատմություն ==
2018 թվականի մարտի 11-ին iHeartRadio Music Awards մրցանակաբաշխության ժամանակ ստանալով «Լավագույն նոր արտիստ» մրցանակը Քարդի Բին հաստատել է, որ ալբոմը թողարկվելու է 2018 թվականի ապրիլին։
Ալբոմը դրական քննադատությունների է արժանացել քննադատների և առցանց հրապարակումների՝ Metacritic-ի, The Guardian-ի, Pitchfork-ի, Exclaim!-ի, USA Today-ի, Variety-ի, GQ-ի, Rolling Stone-ի, The New Yorker-ի և The Washington Post-ի կողմից։


== Երգացանկ ==
Tidal-ի տվյալներով։


== Ծանոթագրություններ ==


== Արտաքին հղումներ ==
Invasion of Privacy -ն Discogs-ում
Լուկա (գյուղ, Նեմիրովի շրջան)

Անվան այլ կիրառումների համար տե՛ս՝ ԼուկաԼուկա (ուկրաիներեն՝ Лука), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Լուկա գյուղում բնակվում էր 367 մարդ։ Բնակավայրը զբաղեցնում է 3226 կմ² տարածք։ Բնակչության խտությունը կազմում էր 113,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիատոմային ջրիմուռներ

Դիատոմային ջրիմուռներ (լատ.՝ Diatomeae, Bacillariophyta), ջրիմուռների բաժին։ Հայտնի է մոտ 10 հազար բրածո և ժամանակակից, ՀՀ-ում՝ 150 տեսակ, որոնք պատկանում են Պինուլարիա (լատ.՝ Pinnularia), Ամֆորա (լատ.՝ Amphora), Նավիկուլա (լատ.՝ Navicula), Մելոզիրա (լատ.՝ Melosira) և այլ ցեղերի։ Տարածված են լճերում, լճակներում, գետերում, առուներում, խոնավ հողում և այլն։


== Նկարագրություն ==
Միաբջիջ, մանրադիտակային օրգանիզմներ են՝ միայնակ կամ գաղութային (շղթայաձև, թելանման, ժապավենաձև, աստղաձև և այլն), դեղնագորշ, անշարժ կամ ակտիվ շարժվող։ Բջիջներն արտաքուստ պատված են երկփեղկ, կարծր սիլիկահողային զրահով (նմանվում է կափարիչով ծածկված տուփիկի, որի վերին մասը կոչվում է էպիտեկա, ստորինը՝ հիպոտեկա)։


== Քիմիական բաղադրություն ==
Դիատոմային ջրիմուռների մահանալուց հետո դրանց զրահները կուտակվում են ջրի հատակին և առաջացնում սիլիկահողային ապար՝ դիատոմիտ, որը կիրառվում է քիմիական, բժշկ. արդյունաբերության և շինարարության մեջ։ Արտաքին միջավայրի հետ նյութափոխանակությունն իրականացվում է զրահի պատերում գտնվող անցքերի միջոցով։ Բջիջը միակորիզ է, քրոմատոֆորները՝ տարբեր ձևերի, չափերի և քանակների։ Պարունակում են քլորոֆիլ a և c, կարոտին (A-նախավիտամին), քսանտոֆիլ և դիատոմին գունակները։ Պաշարանյութերն են յուղը, վոլյուտինը, խրիզոլամինարինը։ Բազմանում են վեգետատիվ և սեռական ճանապարհներով։ Սնունդ են ջրային շատ օրգանիզմների համար։


== Տարածվածությունը Հայաստանում ==
Հարուստ և բազմազան է դիատոմային ջրիմուռների կազմը Սևանա և Մեծամոր (Այղր) լճերում։
Միմոս (այլ կիրառումներ)

Միմոս, կարող է վերաբերել՝

Միմոս - կատակերգակ դերասան Հին Հունաստանում, Հռոմում և Բյուզանդիայում
Միմոս - եռօրյա երգիծական հանդես
Բորնասկո

Բորնասկո (իտալերեն՝ Bornasco), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 1676 մարդ։ Խտությունը կազմում է 140 մարդ/կմ²։ Տարածքը 12 կմ² է։ Փոստային ինդեքս՝ 27010։ Հեռախոսային կոդ՝ 0382։


== Ծանոթագրություններ ==
Բոշխ մանրագլխիկ

Բոշխ մանրագլխիկ (լատ.՝ Carex capitellata), բոշխազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Փուխր ճիմ առաջացնող բույս է, որի բաձրությունը 8-20 սմ է։ Տերևները ցողուններից կարճ են, ունեն 1-1,5 (1,8) մմ լայնություն։ Ծաղկաբույլը կազմված է 1 գագաթնային հասկիկից։ Իգական ծաղիկների ծածկող թեփուկները դարչնագույն են։ Պարկիկները երկարավուն-ձվաձև են, նստադիր, ուռուցիկ-եռանիստ, կանաչ, վերին մասում դարչնագույն, գագաթին մասում՝ հազիվ նկատելի ուղիղ կտուցով, 2,5-3 մմ երկարությամբ։


== Տարածվածություն ==
Հանդիպում է Իջևանի (Մրխուզի լեռներ), Զանգեզուրի (Մեղրու լեռնանցք) և Մեղրու (Վահրավար գետի ափ, Լիճք) ֆլորիստիկական շրջաններում։ Ընդհանուր արեալը ընդգրկում է Արևմտյան և Արևելյան Կովկասը, գրեթե ողջ Անդրկովկասը և Հյուսիսային Անատոլիան։ Ամենուրեք հանդիպում է հազվադեպ։


== Էկոլոգիա ==
Աճում է ենթալպյան և ալպյան գոտիներում՝ ծովի մակարդակից 2100-2900 մ բարձրությունների վրա, խոնավ մարգագետիններում, խոնավացած ձորակներում։ Ծաղկում է մայիս-հունիս ամիսներին, պտղաբերում՝ հունիս-հուլիսին։


== Պահպանություն ==
Վտանգված տեսակ է։ Տարածման շրջանի մակերեսը 5000 կմ²-ից պակաս է, իսկ բնակության շրջանի մակերեսը 500 կմ²-ից պակաս։ Հայաստանի Կարմիր գրքի առաջին հրատարակության մեջ ընդգրկված չէր։ Բացակայում է նաև CITES-ի և Բեռնի կոնվենցիաների հավելվածներում։
Պահպանության նպատակով գործողություններ չեն իրականացվում։


== Ծանոթագրություններ ==
Էքսպրոմտ

«Էքսպրոմտ», Հովհաննես Թումանյանի ստեղծագործություններից, որը ստեղծվել է 1897 թվական, հունվարի 4-ին։


== Պատմուտյուն ==
Թումանյանի ընտանիքի արխիվում պահվում է Օ․ Գիրգիդյանի ալբոմ և դրա մեջ ինքնագիրը, որը վերնագրված է «Экспр․», թվագրված՝ «97 1/4»։
«Էքսպրոմտ» վերնագրով առաջին անգամ տպագրվել է Հովհաննես Թումանյանի «Երկերի լիակատար ժողովածու»-ի I հատորի 465-րդ էջում։


== Ծանոթագրություններ ==
Ինկովո

Ինկովո (ռուս.՝ Иньково), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դաունինգ (փողոց)

Դաունինգ, փողոց Վեստմինստերում, Ուայտհոլլի մոտ, Խորհրդարանի շենքից ոտքով մի քանի րոպեի ճանապարհ և այքան էլ հեռու չէ Բուքինգեմյան պալատից։
Փողոցը հայտնի է նրանով, որ նրա վրա արդեն 200 տարի հանդես են գալիս Մեծ Բրիտանիայի կարևոր կառույցներ.

№ 10 տանը ավանդաբար ապրում է գանձարանի առաջին լորդը, որի պատասխանատվությունը կրում է վարչապետը,
№ 11 տունը զբաղեցրել է գանձարանի երկրորդ լորդը.Այդ կերպ, Դաունինգ փողոցի № 10 տունը Մեծ Բրիտանիայի վարչապետի պաշտոնական նստավայրն է։ Այդ իսկ պատճառով, Դաունինգ, 10 հասցեն, հաճախ օգտագործվում է ինչպես վարչապետի ադմինիստրացիան, իսկ համար 11-ը՝ ինչպես կանցլերի գանձարանի ընկերությունը։
Փողոցը կառուցապատվել է 1680-ական թվականներին բարոնետ Ջորջ Դաունինգի կողմից, բարոնական ընտանիքի շատ լինելու վայրում։
Ջորջ Դաունինգը, ում անունով էլ կոչվում է փողոցը, Օլիվեր Կրոմվելի և Չարլզ II թագավորի զինվորական բանակի կազմում էր։ 1654 թվականին նա վերցրեց վարձակալական հողակտոր Սենտ-Ջեյմս-զբոսայգու հարվում, պարլամենտից ոչ հեռու։


== Պատկերասրահ ==

		
		


== Ծանոթագրություններ ==
Ծաղկաբեր

Անվան այլ կիրառումների համար տե՛ս՝ Ծաղկաշեն (այլ կիրառումներ)Ծաղկաբեր (նախկինում Ծաղկաշեն, Ավդիբեկ),
գյուղ Հայաստանի Հանրապետության Լոռու մարզի Սպիտակի տարածաշրջանում, մարզկենտրոն Վանաձորից 42 կմ հարավ-արևմուտք, ծովի մակարդակից 1750 մ բարձրության վրա։
Գյուղը նախկինում Ավդիբեկ անվան տակ ընդգրկված է եղել Երևանի նահանգի Ալեքսանդրապոլի գավառում։ Գյուղը 1939 թ. մայիսի 4-ին վերանվանվել է Ծաղկաշեն, 1967 թ. հոկտեմբերի 21-ին` Ծաղկաբեր։
Բնակչությունը զբաղվում է անասնապահությամբ, ճակնդեղի, հացահատիկի և կերային կուլտուրաների մշակությամբ։ Գյուղն ունի «Ժամ» ավերակ եկեղեցի, Սբ. Նարեկ և Սբ. Հովհաննես մատուռներ։


== Աշխարհագրություն ==
Գյուղը գտնվում է ծովի մակերևույթից 1750 մ բարձրության վրա, իսկ հողատարածքների գրեթե 60%-ից ավելին 2000 մ բարձրության վրա։ Կլիման ձմռանը ցրտաշունչ է, ամռանը՝ շոգ։ Հաճախակի են չորային, երաշտային տարիները, որոնց պատճառով շատ է տուժում գյուղատնտեսությամբ զբաղվող գյուղացին։ Գարնան վերջին ցրտահարությունները լինում են մինչև հունիսի 20-ը։ Ոռոգման ջուր չունենալու պատճառով համայնքը դժվարանում է կազմակերպել գյուղատնտեսական մթերքների արտադրությունը։ Հիմնականում զբաղվում են ցորենի, գարու, առվույտի, կարտոֆիլի, կաղամբի և այլ բանջարա-բոստանային կուլտուրաների մշակությամբ և անասնապահությամբ։
Գյուղն ունի միջնակարգ դպրոց, որի շենքը կառուցվել է 2001 թվականին։ Համայնքը չունի համայնքային կենտրոն. գյուղապետարանը և գրադարանը գործում են մանկապարտեզի շենքում։ Կա բուժ. կետ, որը վերանորոգման կարիք ունի, գործում է ժամանակավոր շինությունում։ Վանաձոր-Գյումրի մայրուղուց մինչև գյուղ տանող ճանապարհը հիմնանորոգման կարիք ունի։
Գյուղն ուներ մի գեղեցիկ, բայց Էջմիածնի հաշվառման մատյաններում երբեք չգրանցված եկեղեցի։ Երկրաշարժի արդյունքում եկեղեցին ավերվել է։ Գյուղի կողքին Ներկարար անունով մի լեռ կա։ Տարվա մեջ մեկ-երկու անգամ, գարնան վերջին կամ ամռան սկզբին, իրիկնադեմին արևը բարձրանում է Ներկարարի գագաթը և ծածկվում ամպերի մեջ։ Հենց այդ ժամանակ ամպերի քողը պատրվում է յոթ տեղից, և արևի յոթ ճառագայթախրձեր ծիածանի յոթ գույներով են ներկում Ծաղկաբերի ցորենի արտերը։


== Բնակչություն ==
Ըստ ՀՀ 2011 թ. մարդահամարի արդյունքների` Ծաղկաբերի մշտական բնակչությունը կազմել է 1195, առկա բնակչությունը` 981 մարդ։ 1831 թվականից ի վեր բնակիչները հայեր են, որոնց մի մասի նախնիները 1827-1828 թվականներին գաղթել են Մուշի և Բասենի գյուղերից։
Ծաղկաբերի ազգաբնակչության փոփոխությունը.


== Հայտնի ծաղկաբերցիներ ==
Մարտին Պետրոսյան
Վալերիկ Վարդանյան


== Տես նաև ==
Լոռու մարզ
Ծաղկաբերի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==
Դամեն

Դամեն (ֆր.՝  Damiens), ֆրաանսիական ազգանուն։ Հայտնի կրողներն են՝

Դամեն, Ռոբեր Ֆրանսուա (1715-1757), ֆրանսիացի, հայտնի է իր անհաջող փորձերով։
Դամեն Ֆրանսուա (ծնվել է 1973), բելգիացի կատակերգ։
Բրոմոպսիս Զանգեզուրի

Բրոմոպսիս Զանգեզուրի (լատ.՝ Bromopsis zangezura), հացազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Բազմամյա փուխր ճիմ առաջացնող խոտաբույս է։ 60-100 սմ բարձրությամբ ուղիղ կանգնած ցողունը հիմքի մոտ շրջապատված է մահացած տերևների արտաքինից թույլ ճեղքված դարչնագույն, ներսում՝ ամբողջական ծիրանագույն մանուշակագույն տերևապատյաններով։ 8-15 սմ երկարությամբ, սակավահասկիկ, թույլ փռված ծաղկաբույլը հուրան է։ 7-12 մմ երկարությամբ ստորին ծաղկային թփերը բարակ մանուշակագույն քիստով են։


== Տարածվածություն ==
Հանդիպում է Զանգեզուրի և Մեղրու ֆլորիստիկական շրջաններում (Բարգուշատի, Զանգեզուրի և Մեղրու լեռնաշղթաներ)։ Հայաստանից բացի աճում է Նախիջևանում՝ Զանգեզուրի լեռնաշղթայի վրա։


== Էկոլոգիա ==
Աճում է միջին լեռնային գոտուց սկսած մինչև ալպյան գոտի` ծովի մակարդակից 1500-3200 մ բարձրությունների վրա, հիմնականում ենթալպյան գոտու մարգագետիններում, քարաթափվածքներում, խճաքարոտ լանջերին և տափաստանում։ Ծաղկում է հունիս-հուլիս ամիսներին, պտղաբերում՝ հուլիս-օգոստոսին։


== Պահպանություն ==
Վտանգված տեսակ է։ Հարավային Անդրկովկասի էնդեմիկ է։ Հայտնի է մեկ պոպուլյացիա։ Տարածման և բնակության շրջանները 500 կմ²-ից պակաս է։ Կապված կլիմայի փոփոխության և աճելավայրերի պայմանների փոփոխության հետ՝ տեսակին սպառնում է անհետացում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Արևիկ» ազգային պարկի սահմաններում։


== Ծանոթագրություններ ==
Անակղետոս (Հռոմի պապ)

Անակղետոս կամ Կղետոս (լատ.՝ Anacletus, Cletus, անհայտ, Հռոմ, Հռոմեական կայսրություն - 90-ականներ, Հռոմ, Հռոմեական կայսրություն), երրորդ Հռոմի պապը, ով Հռոմի Կաթոլիկ եկեղեցին գլխավորել է 76(78) - 88(90) թվականներին։


== Գրականություն ==
Donald Attwater and Catherine Rachel John, The Penguin Dictionary of Saints, 3rd edition, New York: Penguin Books, 1993. ISBN 0-14-051312-4.
Louise Ropes Loomis, The Book of Popes (Liber Pontificalis). Merchantville, NJ: Evolution Publishing. ISBN 1-889758-86-8 (Reprint of the 1916 edition. (Ends with Pope Pelagius, who reigned from 579 until 590. English translation with scholarly footnotes, and illustrations).
Richard P. McBrien, Lives of the Popes, (Harper, 2000). ISBN 0-06-065304-3
Friedrich Wilhelm Bautz: Anaklet I. In: Biographisch-Bibliographisches Kirchenlexikon (BBKL). Band 1, Bautz, Hamm 1975. 2., unveränderte Auflage Hamm 1990, ISBN 3-88309-013-1, Sp. 155.
Eintrag in der Catholic Encyclopedia, Robert Appleton Company, New York 1913.
J. N. D. Kelly: Reclams Lexikon der Päpste. 2. aktualisierte Auflage, Reclam, Stuttgart 2005, ISBN 3-15-010588-9.
Խալթա

Խալթա, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Գենջ գյուղաքաղաքից 12 կմ հյուսիս-արևմուտք, Արևելյան Եփրատի ձախ ափից 2-3 կմ հեռավորության վրա՝ անտառապատ և լեռնային հովտում։
XX դարի սկզբին ուներ 12 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Եմցի (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ ԵմցիԵմցի (ուկրաիներեն՝ Ємці), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Եմցի գյուղում բնակվում էր 157 մարդ։ Բնակավայրը զբաղեցնում է 0,868 կմ² տարածք։ Բնակչության խտությունը կազմում էր 180,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կանանց հանրապետական խորհուրդ

Կանանց հանրապետական խորհուրդ
Ստեղծվել է 1987 թվականին։ Բարձրագույն ղեկավար մարմինը հանրապետական կոնֆերանսն է (առաջինը՝ 1987 թվականին), գործադիրը՝ խորհրդի նախագահությունը։ Խնդիրն է համարել նպաստել կանանց «դերի բարձրացմանը հասարակության և պետության գործերի կառավարման մեջ», կին բնակչությանը դաստիարակել «սովետական ժողովրդի հեղափոխական, մարտական և աշխատանքային ավանդույթներով, հայրենասիրության, ինտերնացիոնալիզմի, սոցիալական ակտիվության ոգով»։
Աջակցում է կանանց աշխատանքային և սոցիալ-կենցաղային պայմանների բարելավմանը, նրանց ստեղծագործական ունակությունների զարգացմանը, մասնակցում սանիտարա–առողջարարական միջոցառումների պլանների մշակմանը, կուլտուրդաստիարակչական, մարզական-մասսայական աշխատանքներին հատկացվող միջոցների պլանավորմանը։
Օգնում է աշխատանքային գործունեություն չունեցող կանանց հանրօգուտ աշխատանքի մեջ ներգրավելու։ 1987 թվականին միավորել է քաղաքային և շրջանային 51 խորհուրդ (ավելի քան 600 մարդ)։
Նեկրասովո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ՆեկրասովոՆեկրասովո (ռուս.՝ Некрасово), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուս-լեհական հարաբերություններ

Ռուս-լեհական հարաբերություններ (ռուս.՝ Российско-польские отношения), դիվանագիտական հարաբերություններ են Ռուսաստանի Դաշնության և Լեհաստանի Հանրապետության միջև։


== Պատմություն ==


=== ԽՍՀՄ-Լեհաստան ===
Դիվանագիտական հարաբերությունները հաստատվել են 1921 թվականի ապրիլին։ Խորհրդային կառավարության և Լեհաստանի միջև կնքվել է չհարձակման պայմանագիր (1932)։ 1939 թվականի սեպտեմբերին ընդհատված դիվանագիտական հարաբերությունները վերականգնվել են 1941 թվականի հուլիսին, լեհական վտարանդի կառավարության հետ ստորագրվել է ռազմական համաձայնագիր (օգոստոս) և բարեկամության ու փոխօգնության դեկլարացիա (դեկտեմբեր)։ 1943 թվականի ապրիլին ԽՍՀՄ-ը խզեց հարաբերությունները Լեհաստանի հետ և 1944 թվականի մայիսին ճանաչեց հակաֆաշիստական ազգային ճակատի մարմին Կրայովա ռադա նարոդովան, իսկ հուլիսին՝ նրա ստեղծած ազգային ազատագրական լեհական կոմիտեն (ավելի ուշ՝ ժամանակավոր կառավարություն) և հաստատեց դիվանագիտական հարաբերություններ (1945 թվականի հունվար)։ Կնքվեց (1945 թվականի ապրիլ) «բարեկամության, փոխօգնության և ետպատերազմյան համագործակցության» պայմանագիր 20 տարով։ Ստորագրվեցին համաձայնագրեր սահմանային հարցերի կարգավորման՝ բնակչության փոխանակման մասին, պայմանագիր խորհրդա-լեհական պետական սահմանի վերաբերյալ 1945։ Այնուհետև կնքվեցին գիտատեխնիկական համագործակցության 1947 և 1950, Լեհաստանին արդյունաբերական սարքավորումներ տրամադրելու, ցորեն մատակարարելու 1948 մասին համաձայնագրեր։ 1949 թվականին ԽՍՀՄ, ԼԺՀ և սոցիալիստական ճամբարի մյուս երկրները ստեղծեցին Տնտեսական փոխօգնության խորհուրդը, ավելի ուշ ստորագրեցին Վարշավայի պայմանագիրը։ Ստորագրվեցին նաև ատոմային էներգիան լեհական ժողովրդական տնտեսության կարիքների համար օգտագործելու 1955, մշակութային համագործակցության 1956, ուսանողների Փոխանակման 1957, նավթի, գազի և պղնձի 1959, մետալուրգիական 1960 և այլ ճյուղերի արդյունաբերական զարգացման գործում Լեհաստանին տեխնիկական աջակցություն ցուցաբերելու, ռադիոհաղորդումների և հեռուստատեսության ասպարեզում համագործակցության 1965 և այլ համաձայնագրեր։ 1965 թվականի «բարեկամության, համագործակցության և փոխօգնության» նոր 20-ամյա պայմանագիրը հաստատեց կողմերի ենթադրյալ հավատարմությունը 1945 թվականի պայմանագրի նպատակներին ու սկզբունքներին։ Ստորագրվեցին համաձայնագրեր արդյունաբերական, գիտատեխնիկական համագործակցության 1966—70, գազամուղի կառուցման ասպարեզում համագործակցության 1973 վերաբերյալ։ 1975—82 թվականին կնքվեցին առևտրային, տնտեսական, գիտատեխնիկական համագործակցության համաձայնագրեր, երկու երկրների միջև արտադրության մասնագիտացման և կոոպերացման երկարաժամկետ ծրագիր և մի շարք այլ համաձայնագրեր։
Աղան Խորխոռունի

Աղան եպիսկոպոս Խորխոռունի (), հայ հոգևորական, Խորխոռունիքի եպիսկոպոս (6-րդ դար)։


== Դվինի եկեղեցական ժողով ==

506 թվականին մասնակցել է Դվինում տեղի ունեցած եկեղեցական ժողովին, որը գումարվել էր Բաբկեն Ա Ոթմսեցի կաթողիկոսի օրոք, Վրաց կաթողիկոսի և Աղվանից եպիսկոպոսի մասնակցությամբ, հոգևորականների և աշխարհականների մասնակցությամբ։


== Ծանոթագրություններ ==
Օգիևկա (գյուղ, Գայսինի շրջան)

Անվան այլ կիրառումների համար տե՛ս՝ ՕգիևկաՕգիևկա (ուկրաիներեն՝ Огіївка), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1800 թվականին։
2001 թվականի տվյալներով Օգիևկա գյուղում բնակվում էր 378 մարդ։ Բնակավայրը զբաղեցնում է 1,53 կմ² տարածք։ Բնակչության խտությունը կազմում էր 247,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մասիս (թերթ, Ստամբուլ)

Անվան այլ կիրառումների համար տե՛ս՝ Մասիս (այլ կիրառումներ)«Մասիս», հասարակական-քաղաքական և գրական թերթ։ Հրատարակվել է 1852-1908 թվականներին (1884 թվականից շաբաթաթերթ), Կ. Պոլսում։
Խմբագիրներ՝ Կարապետ Ութուճյան, Արփիար Արփիարյան, Գրիգոր Զոհրապ, Հ. Ասատուր, Սիպիլ, Մ. Շամտանճյան, Տ. Արփիարյան, Ենովք Արմեն։
1878-1880 թվականներին տպագրել է հայկական հարցին նվիրված բազմաթիվ հոդվածներ։ Համակրել է Մեծ Բրիտանիայի քաղաքականությանը Թուրքիայում, նրա օգնությամբ ակնկալել բարենորոգումների իրականացումն Արևմտյան Հայաստանում։ Առանձնակի ուշադրություն է դարձրել Կ. Պոլսի պատրիարք Ներսես Վարժապետյանի գործունեությանը հայկական ինքնավարության և բարենորոգումների հարցում։
Սկզբում ունեցել է չափավոր ուղղություն, հաշտվողական դիրք գրավել թուրք կառավարության, հայ հոգևորականության և հարուստ դասի նկատմամբ։ Ա. Արփիարյանի և Գ. Զոհրապի խմբագրության տարիներին (1884-1893) ձեռք է բերել շեշտված դեմոկրատական ուղղություն, արձագանքել հայ ժողովրդին հուզող քաղաքական և տնտեսական խնդիրներին, քննադատել սուլթանական կառավարության և նրան աջակցող օտար պետությունների հայահալած քաղաքականությունը, լայն տեղ հատկացրել գրական-քննադատական նյութերին, համախմբել արևմտահայ ռեալիստական արձակի գրեթե բոլոր ներկայացուցիչներին։ Թարգմանաբար ներկայացրել է նաև ռուս, և եվրոպական գրականությունը (Պուշկին, Լերմոնտով, Ա. Դյումա, Հյուգո և ուրիշներ)։ Դարավերջին, համիդյան կոտորածների և քաղաքական ներքին կացության խստագույն պայմաններում «Մասիսը», հեռանալով ավանդույթներից, հիմնականում տպագրել է մանր լուրեր, գիտական կարճառոտ հոդվածներ, տեղեկություններ և այլն։ Տարբեր տարիների պարբերականին աշխատակցել են Հակոբ Պարոնյանը, Տիգրան Կամսարականը, Լևոն Բաշալյանը, Երվանդ Օտյանը, Մկրտիչ Աճեմյանը, Վահան Մալեզյան, Սիպիլը, Արշակ Չոպանյան, Արտաշես Հարությունյանը, Եղիա Տեմիրճիպաշյան, և ուրիշներ։
Եվրոպական, մասնավորապես՝ անգլիական մամուլից արտատպել է հայկական հարցին Թուրքիայում մեծ տերությունների քաղաքականությանը վերաբերող հոդվածները և տեսությունները։ «Մասիս»-ը արտացոլել է հայ հասարակության հիասթափությունը Բեռլինի կոնգրեսի (1878) արդյունքներից և, կիսելով պատրիարքի կարծիքը, ազգային ինքնավարության նախապայման համարել հայերի տնտեսական և մտավոր զարգացումը։
Անդրադառնալով Ռուսաստանի հանդեպ Արևմտյան Հայաստանի բնակչության քաղաքական համակրանքի խնդրին՝ «Մասիս»-ն այն բացատրել է թուրքական դարավոր բռնություններով, միաժամանակ քննադատել ցարական կառավարության քաղաքականության այն միտումները, որոնց համաձայն արևմտյան Հայաստանի ինքնավարությունը կխըթաներ Արևելյան Հայաստանի ազատագրական տրամադրությունները։ «Մասիս»-ը փորձել է ապացուցել, որ Արևմտյան Հայաստանի ինքնավարությունը չի հակադրվի Թուրքիայի շահերին, քանի որ պատնեշ կհանդիսանա ռուսական ծավալապաշտական ձգտումների դեմ։


== Ծանոթագրություններ ==


== Նաև տեսնել ==
ragmamoul.net: Պատմութեան Մէջ Այսօր. ԿԱՐԱՊԵՏ ԻՒԹԻՒՆՃԵԱՆ
Դերիլովո

Դերիլովո (ուկրաիներեն՝ Дерилове), գյուղ Ուկրաինայի Դոնեցկի մարզի Կրասնոլիմանի շրջանում։
2001 թվականի տվյալներով Դերիլովո գյուղում բնակվում էր 108 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալի Հասանով

Ալի Շամիլ օղլի Հասանով (ադրբ.՝ Əli Şamil oğlı Həsənov), ադրբեջանցի պետական և քաղաքական գործիչ, Ադրբեջանի փոխվարչապետ, Փախստականների և բռնի տեղահանվածների հարցերով պետական կոմիտեի ղեկավար։


== Կենսագրություն ==
Ծնվել է 1948 թվականի ապրիլի 10-ին Ադրբեջանական ԽՍՀ-ի Ջեբրաիլի շրջանում (Ջրական)։ 1969 թվականին ավարտել է Արդբեջանի պետական նավթային ակադեմիաի նավթամեխանիկայի ֆակուլտետը։ 1978 թվականին դարձել է «ՔիմՊրոմի» տնօրենի տեղակալ։ 1980 թվականին ընտրվել է Սումգայիթի կուսակցական կոմիտեի երկրորդ քարտուղար։


== Կարիրերա ==
1993 թվականին նշանակվել է «ԱզերՔիմիայի» նախագահի տեղակալ, իսկ 1994 թվականից նախագահ, 1997 թվականին աշխատել է Բնական պաշարների օգտագործման վերահսկողության պետական կոմիտեում։ 1998 թվականի սեպտեմբերի 18-ին նշանակվել է Ադրբեջանի փոխվարչապետ, նաև Փախստականների և բռնի տեղահանվածների հարցերով պետական կոմիտեի ղեկավար։ Հանդիսանում է Միջազգային հումանիտար օգնության կոմիտեի անդամ։ Ալի Հասանովի գլխավորությամբ ոչնչացվել են Հայաստանից եկած փախստականների և Ղարաբաղից բռնի տեղահանվածների վրանային քաղաքամասերը։ Ադրբեջանի անկախության 20-ամյակին նվիրված կոնֆերանսի ժամանակփոխվարչապետն ասել է՝ 


== Շքանշաններ ==
Ադրբեջանի «փառքի» շքանշան։


== Տես նաև ==
Ադրբեջանի Հանրդապետության նախարարների կաբինետ
Արթուր Ռասիզադե


== Ծանոթագրություններ ==


== Արտաքին հղումներ ==
Յուրաքանչյուր փախստականի համար Ադրբեջանը վճարում է $860՝ փոխվարչապետ(չաշխատող հղում)
Ալի Հասանով՝ «Փախստականները և բռնի տեղահանվածները բնակության համար անհրաժեշտ շարունակում են մնալ ոչ բավարար պայմաններում»
Ալի Հասանով՝ «Ադրբեջանը փախստականների և բռնի տեղահանվածների խնդիրների ուծման համար ծախսել է 2,9 մլրդ ԱՄՆ դոլար»(չաշխատող հղում)
Qaçqın və Məcburi Köçkünlərin İşləri üzrə Dövlət Komitəsinin sədri Ağdam və Yevlaxda olub Archived 2010-09-18 at the Wayback Machine.
Ալի Հասանով՝ Ղարաբաղում խաղաղության համաձայնություն չի լինի քանի դեռ Հայաստանում իշխանության անդամները ղարաբաղահայերն են(չաշխատող հղում)
«Ադրբեջանում կան պաղեստինցի, աֆղանցի և չեչեն փախստականներ»
Աջիսու (գետ, Կուրի ավազան)

Աջիսու, գետ Կուր ավազանում, նրա աջակողմյան վտակը։ Մայր գետի մեջ է թափվում Աղստաֆա երկաթուղային կայարանից 10-11 կմ հյուսիս-արևելք։


== Ծանոթագրություններ ==
Նազարովո (գյուղ, Ռիբինսկի շրջան)

Անվան այլ կիրառումների համար տե՛ս՝ ՆազարովոՆազարովո (ռուս.՝ Назарово), գյուղ Ռուսաստանի Յարոսլավլի մարզի Ռիբինսկի շրջանի կազմում։
Բնակչությունը 2007 թվականին գրանցված տվյալներով կազմում էր 447 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կալտովկա

Կալտովկա (ռուս.՝ Кальтовка, բաշկիրերեն՝ Кәлтә), գյուղ Ռուսաստանի, Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 795 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լա Բոուսա

Լա Բոուսա  (իսպ.՝ La Bouza), մունիցիպալիտետ և քաղաք Իսպանիայում։ Մտնում է Սալամանկա պրոնվիցիայի մեջ՝ Կաստիլիա և Լեոն ինքնավար համայնքում։ Մունիցիպալիտետը գտնվում է Լաս Արրիբես շրջանում։ Նրա տարածքը գրավում է 14,57 կմ², իսկ բնակչությունը կազմում է 66 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 142 կմ հեռավորության վրա։


== Ծանոթագրություններ ==
Տանզակ

Տանզակ (ֆր.՝ Tanzac ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Ժեմոզակ կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17423։


== Բնակչություն ==
Համայնքի բնակչությունը 2010 թվականին կազմում էր 303 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Տանզակի վիճակագրության ազգային ինստիտուտ (ֆր.)
Ականեևո

Ականեևո (ռուս.՝ Аканеево, բաշկիրերեն՝ Әкәнәй), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 283 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոռստի (գյուղ, Վեյկե-Մաառյա շրջան)

Անվան այլ կիրառումների համար տե՛ս՝ ՎոռստիՎոռստի (էստ․՝ Vorsti), գյուղ Էստոնիայի Լյաենե-Վիրումաա նահանգի Վեյկե-Մաառյա շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կոտյուրժինցի (գյուղ, Պոլոննոեի շրջան)

Անվան այլ կիրառումների համար տե՛ս՝ ԿոտյուրժինցիԿոտյուրժինցի (ուկրաիներեն՝ Котюржинці), գյուղ Ուկրաինայի Խմելնիցկիի մարզի Պոլոննոեի շրջանում։
2001 թվականի տվյալներով Կոտյուրժինցի գյուղում բնակվում էր 270 մարդ։ Բնակավայրը զբաղեցնում է 1292 կմ² տարածք։ Բնակչության խտությունը կազմում էր 208,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)